Izrael traga za demonstrantima
Izraelska policija nastavlja traganje za demonstrantima koji su juče iz Sirije ušli na okupiranu Golansku visoravan
Očevici i libanski zvaničnici kažu da su izraelski vojnici ubili 10 Palestinaca i ranili više od 50, pucajući na demonstrante da bi ih sprečili da uđu iz Libana u Izrael. Demonstranti u Siriji su takođe pokušali da se probiju kroz graničnu ogradu na Golanskoj visoravni koja je pod izraelskom okupacijom. Sirijski zvaničnik i očevici kažu da su izraelski vojnici otvorili vatru, ubili četiri i ranili najmanje 45 osoba. Izraelski premijer Benjamin Netanjahu juče je u govoru koji je prenela televizija, naglasio da je Izrael rešen da brani svoje granice. Palestinci protesta obeležavaju – kako sami kažu – „nakbu“, ili „katastrofu“. Tim terminom se označava raseljavanje palestinskih porodica posle osnivanja Izraela, 1948. , naveo je palestinski predsednik Mahmud Abas. Specijalni koordinator Ujedinjenih nacija za Liban je izjavio da žali zbog ljudskih žrtava. On je rekao da je jučerašnje nasilje jedan od najozbiljnijih incidenata na granici između Izraela i Libana od 2006. Procenjuje se da je 700 hiljada Palestinaca pobeglo ili bilo prisiljeno da napusti svoje domove tokom rata koji je izbio posle izraelskog proglašenja državnosti 1948. Izrael, koji koristi hebrejski kalendar, obeležio je 63. godišnjicu osnivanja prošlog utorka.